ai4bharat/Pralekha huggingface dataset:
وزارت آیوش
یوگا پریشانیاں بڑھانے کے بجائے مرہم کا کام کرتا ہے یوگا خوبصورت ورزش ہے جو قدیم ہونے کے باوجود جدید دکھائی دیتی ہے:وزیراعظم
نئی دہلی،21/جون۔وزیراعظم جناب نریندر مودی نے کہا ہے کہ یوگا ایک پرسکون ، تخلیقی اور قناعت پسند زندگی گزارنے کا ایک وسیلہ ہے یہ ذہنی انتشار کے بجائے ذہنی تناؤ اور الجھن کو ختم کرنے میں رہنمائی کرتا ہے۔یوگا ذہن کو یکجا رکھتا ہے۔ جناب مودی یوگا کے چوتھے بین الاقوامی دن کے موقع پر منعقد اصل تقریب سے خطاب کررہے تھے جو آج یہاں دہرہ دون میں فوریسٹ ریسرچ انسٹیوٹ میں منائی گئی تھی۔ اس موقع پر گورنر کرشن کانت پال، اترا کھنڈ کے وزیراعلی ترویندر راوت، آیوش کے وزیرمملکت  جناب شری پد یسونائک اور اتراکھنڈ کے آیوش کے وزیر ہرک سنگھ راوت بھی موجود تھے۔ جنہوں نے اس تقریب میں شرکت کی۔
اپنے خطاب میں وزیراعظم نے مزید کہا کہ مصائب بڑھانے کے بجائے یوگا مرہم کاکام کرتا ہے۔ یوگا خوبصورت ہے کیونکہ یہ قدیم ہونے کے باوجود جدید دکھائی دیتا ہے۔یہ ہمارے ماضی اور موجودہ دور کی بہترین علامت اور ہمارے مستقبل کے لئے امید کی ایک کرن ہے۔یوگا میں ہمارے ان مسائل کا مکمل حل ہے۔ جن کا آج ہمیں سامنا ہے۔چاہے یہ مسائل انفرادی ہو ں یا ہمارے معاشرے میں ہوں۔ دنیا نے یوگا کو اپنایا ہے اور اس کی جھلکیاں ہرسال یوگا کے عالمی دن کے موقع پر دکھائی دیتی ہیں ۔ حقیقت میں یوگا کا دن اچھی صحت اور خوشحالی کے لئے یہ سب سے بڑی عوامی تحریک بن گیا ہے۔
50 ہزار سے بھی زیادہ لوگوں نے آج اس تقریب میں جمع ہو کر ایف آر آئی لان میں یوگا کی ورزش کی۔ ہندوستان بھر سے یوگا کے شائقین اور بہت سے ملکوں کے لوگوں نے اس قدیم ورزش میں حصہ لینے کے لئے اپنے اپنے مقامات کو اپنایا ہے۔اپنے افتتاحی بیان میں اتراکھنڈ کے وزیراعلی نے کہا کہ یوگا نہ صرف صحت مندی کی سمت ایک تحریک ہے بلکہ زبردست خوشحالی کا بھی ذریعہ ہے انہوں نے مزید کہا کہ گھریلو خوشی بڑھانے کا راستہ یوگا کی ورزش سے ہو کر گزرتا ہے۔
آیوش کے وزیرمملکت  جناب شری پد یسونائک نے اپنے خطاب کے دوران کہا کہ ہمارے ملک کی سماجی اقتصادی صورت حال کے پس منظر میں عوامی صحت کے مسائل اور یوگا میں ان مسائل کو حل کرنے کی صلاحیتوں کو پوری طرح مشتہر کرنے کی ضرورت ہے۔ انہوں نے مزید کہا کہ ہندوستان میں یوگا ٹور میں مختلف ملکوں کے 60 نمائندے شرکت کررہے ہیں جو آج ختم ہورہا ہے۔ آیوش کی وزارت نے یوگا پرمانند بورڈ قائم کیا ہے تاکہ یوگا پریکٹشنرس کی توثیق کی جاسکے اور تنظیموں کو جوڑا جاسکے۔یوگا بورڈ نے ملک بھر میں یوگا پارکس بھی قائم کئے ہیں تاکہ یوگا کی ورزش کو جہت دی جاسکے۔ یوگا کا عالمی دن ہندوستان میں منایا گیا اور اس موقع پر کئی مرکزی وزراء نے مختلف ریاستوں میں آج کی تقریبات کی رہنمائی کی۔
وزارت خزانہ
’8.01 فیصد‘ پی ایل آئی جی او آئی اسپیشل سکیورٹی 2021 ک ی ادائیگی
نئی دہلی، 5 مارچ 2021، سرکاری تمسکات کی ادائیگی مندرجہ ذیل تفصیلات کے مطابق کی جانی ہیں۔
|
|
ٹیبل: 31 مارچ 2021 کو قابل ادائیگی جی او آئی سکیورٹی کی تفصیلات
|
|
نمبر شمار
|
|
سکیورٹی کا نام
|
|
ادائیگی کی مقررہ تاریخ
|
|
ادائیگی کی موثر تاریخ
|
|
ادائیگی کی مقررہ تاریخ سے کوئی سود لاگو نہیں ہوگا
|
|

|
|

|
|

|
|

|
|

|
|
1.
|
|
8.01 فیصد پی ایل آئی جی او آئی اسپیشل سکیورٹی 2021
|
|
31 مارچ 2021

|
|
31 مارچ 2021

|
|
31 مارچ 2021

‘8.01فیصد پی ایل آئی جو او آئی اسپیشل سکیورٹی 2021’ کی بقایا رقم ادائیگی کی موثر تاریخ کو قابل ادائیگی ہوگی جس کا اندراج متذکرہ بالا ٹیبل کے کالم 4 میں کیا گیا ہے۔ اگر کسی ریاستی حکومت کی طرف سے نیگوشیئبل انسٹومینٹس ایکٹ 1881 کے تحت اس دن چھٹی کا اعلان کردیا جاتا ہے تو اس ریاست میں ادائیگی کرنے والے دفاتر قرضوں کو اس سے ایک دن پہلے کے کام کے دن میں ادا کریں گے۔
گورنمنٹ سکیورٹیز ریگولیشنز 2007 کے ذیلی ضابطوں24 اور 24 کے مطابق گورنمنٹ سکیورٹی رکھنے والے کی میچورٹی ہونے پر اس کی ادائیگی ذیلی عام کھاتے یا کانسٹی چوئینٹ سبسیڈیئری عام کھاتے یا اسٹاک سرٹیفکیٹ پے آرڈر کے ذریعے بنایا جائے گا جس میں متعلقہ شخص کے بین کھاتے کی تفصیلات یا کسی ایسے بینک میں جہاں الیکٹرانک طریقے پر ادائیگی کی جاتی ہو کریڈٹ ٹو اکاؤنٹ کے ذریعے کی جائے گی۔اس مقصد کے لیے سکیورٹیز کی ادائیگی کے سلسلے میں اس کا اصل مالک یا اس کے ذریعے بنایا گیا مالک اپنے بینک کھاتے کی متعلقہ تفصیلات کافی پہلے پیش کرے گا۔ ا لبتہ بینک کھاتے کی تفصیلات کی عدم موجودگی میں / جو کہ الیکٹرانک طریقے سے رقم حاصل کرنے کے لیے ضروری مقررہ وقت پر قرضے کی ادائیگی میں آسانی پیدا کرنے کی خاطر تمسکات رکھنے والا اپنے تمسکات کو پوری طرح ڈسچارج کرکے کسی پبلک ڈیک آفس، خزانے/ ذیلی خزانے یا اسٹیٹ بینک آف انڈیا کی کسی شاخ میں جمع کرائے گا اور یہ کام رقم کی ادائیگی سے 20 دن پہلے کیا جانا چاہئے۔
رقم حاصل کرنے کے بارے میں تفصیلات کا طریقہ کار ادائیگی کرنے والے متذکرہ بالات کسی دفتر سے حاصل کیا جاسکتا ہے۔
۔۔۔۔۔۔۔۔۔۔۔
ش ح۔ا گ۔ن ا۔

U-2205
(Visitor Counter : 79
قانون اور انصاف کی وزارت
کابینہ نے بھارت کے 22ویں لا کمیشن کی مدت کار کو 31 اگست 2024 تک وسعت دینے کی تجویز کو اپنی منظوری دی
مرکزی کابینہ نے معزز وزیراعظم جناب نریندر مودی کی قیادت میں بھارت کے 22ویں قانون کمیشن کی مدت کار 31 اگست 2024 تک بڑھانے کی اپنی تجویز کو منظوری دے دی ہے ۔ بھارت کا قانونی کمیشن حکومت ہند کی جانب سے تشکیل دیے جانے والی ایک قانونی اختیارات سے مبرا انجمن ہے۔ یہ کمیشن اصلاً 1955 میں تشکیل دیا گیا تھا اور وقتاً فوقتاً اس کی تشکیل نو عمل میں آتی رہی ہے۔ موجودہ 22ویں لا کمیشن کی مدت کار 20 فروری 2023 کو مکمل ہو رہی ہے۔
مختلف النوع لا کمیشن ملک کے قانون کی ترقی پسندانہ ترقی اور ضابطہ بندی میں اپنا اہم تعاون دے چکے ہیں۔ قانونی کمیشن نے اب تک 277 رپورٹیں داخل کی ہیں۔
22ویں لا کمیشن کے صدر نشین اور اراکین نے حال ہی میں اپنا عہدہ سنبھالا ہے اور تجزیہ کے لیے متعدد التوائی پروجیکٹوں کو زیر غور لانے کا عمل انجام دیا ہے اور اس سلسلے میں ایک رپورٹ کی تیاری پیش رفت کے مراحل میں ہے۔ لہٰذا 22ویں لا کمیشن کی مدت کار 31 اگست 2024 تک بڑھا دی گئی ہے۔ یہ حسب دستور اپنے سابق انداز میں برقرار رہے گا جس کی تفصیلات درج ذیل ہیں:
- ایک کل وقتی صدر نشین
- چار کل وقتی اراکین 
- قانونی امور کے محکمے کے سکریٹری، بلحاظ عہدہ رکن ہوں گے
- قانون ساز محکمے کے سکریٹری ، بلحاظ عہدہ رکن ہوں گے اور
- پانچ سے زائد جزوقتی اراکین نہیں ہوں گے
قانون کمیشن اپنی توسیع شدہ مدت کار کے دوران اپنی موجودہ ذمہ داریوں کو انجام دینا جاری رکھے گا جیسا کہ 21فروری 2020 کے احکام کے مطابق اسے سونپی گئی ہیں جن میں دیگر امور کے علاوہ درج ذیل باتیں شامل ہیں۔
- ایسے قوانین کی شناخت جن کی افادیت اب باقی نہیں رہی ہے اور فرسودہ اور غیر ضروری قوانین کی منسوخی کی سفارش
- ایسے نئے قانون وضع کرنے کے سلسلے میں اپنی تجاویز پیش کرنا جو رہنما اصول نافذ کرنے کے لیے ضروری ہوں اور آئین کی تمہید میں متعین کردہ مقاصد کے حصول کے لیے درکار ہوں۔
- قانون اور عدالتی انتظامیہ سے متعلق موضوعات پر حکومت کو اپنے نظریات سے آگاہ کرنا جنہیں وزارت قانون اور انصاف  کی جانب سے کمیشن کے حوالے کیا جائے ۔
- حکومت کی جانب سے وزارت قانون اور انصاف  کے ذریعہ کسی غیر ملک کو تحقیقی خدمت فراہم کرنے کی درخواست پر غور کرنا۔
- مرکزی حکومت کو وقتاً فوقتاً تمام تر امور، معاملات ، مطالعات اور اس کے ذریعہ عمل میں لائی گئی تحقیق کی تفصیلات تیار کرنا اور داخل کرنا اور ایسی رپورٹوں کی سفارش کرنا جنہیں مرکز یا کسی ریاست کے ذریعہ مؤثر اقدامات کے طور پر نافذ کیا جانا درکار ہے۔
- ایسے دیگر امور انجام دینا جنہیں وقتاً فوقتاً مرکز کی جانب سے کمیشن کو سونپا جائے۔
وزارت خزانہ
اے ڈی بی اور بھارت نے تمل ناڈو صنعتی گلیارے میں سڑک نیٹ ورک کے اپ گریڈ کے لئے 484 ملین ڈالر کے قرض پر دستخط کئے
ایشیائی ترقیاتی بینک  اور بھارت سرکار نے یہاں 484 ملین ڈالر کے ایک قرض پر دستخط کئے تاکہ تمل ناڈو کی ریاست میں چنئی، کنیا کماری صنعتی گلیارے  میں صنعتی ترقی کو آسان بنانے کے علاوہ ٹرانسپورٹ کنکٹیویٹی کو بہتر بنایا جاسکے۔
سی کے آئی سی بھارت کا مشرقی ساحلی معاشی کوریڈور کا ایک حصہ ہے، جو مغربی بنگال سے لے کر تمل ناڈو تک پھیلا ہوا ہے اور بھارت کو جنوب، جنوب مشرق اور مشرقی ایشیا کی پروڈکشن نیٹ ورک سے جوڑتا ہے۔ ای سی ای سی کی ترقی میں اے ڈی بی بھارت سرکار کا اہم شراکت دار ہے۔
اقتصادی امور کے محکمہ کے ایڈیشنل سکریٹری جناب رجت کمار مشرا نے بھارت سرکار کی جانب سے تمل ناڈو صنعتی کنکٹی ویٹی پروجیکٹ کے لئے سمجھوتے پر دستخط کئے، جبکہ اے ڈی بی کی طرف سے بھارت میں اے ڈی بی کے کنٹری ڈائریکٹر جناب تاکیو کونی شی نے دستخط کئے۔
جناب مشرا نے کہا کہ یہ پروجیکٹ پورے صنعتی کلسٹرس، ٹرانسپورٹ گیٹ ویز اور کھپت سینٹروں میں بلا رکاوٹ سڑک کنکٹی ویٹی فراہم کرانے کے لئے اہم ہے اور سی کے ای سی کی مخصوص صنعتوں کے لئے لاجیسٹکس اور پیداوار لاگت کم کرنے میں مددگار ثابت ہوگا، جس سے ان کی مقابلہ آرائی کو بڑھاوا ملے گا۔
جناب کونی شی نے کہا کہ یہ پروجیکٹ اے ڈی بی کی سپورٹ والے سی کے آئی سی جامع ترقیاتی منصوبے کے تحت کوریڈور کی ترقی کے لئے نشان زد ترجیحی بنیادی ڈھانچے کے پروجیکٹوں کا ایک حصہ ہے۔ اس پروجیکٹ کا مقصد صنعتی ترقی مراکز کی مکمل ترقی کے لئے ضروری ٹرانسپورٹ ، توانائی اور شہری بنیادی ڈھانچے کی پرویشنگ کے ذریعے صنعتی تبدیلی کو بڑھاوا دیتا ہے۔
یہ پروجیکٹ سی کے آئی سی کے اثر والے علاقوں میں لگ بھگ 590 کلو میٹر لمبے ریاستی شاہراہ کا اپ ڈیٹ کرے گا جوکہ تمل ناڈو میں چنئی اور کنیا کماری کے بیچ پڑنے والے 32 ضلعوں میں سے 23 ضلعوں کو کور کرتے ہیں۔
اے ڈی بی ایک خوش حال، شمولیت والے، لچکدار اور ٹھوس ایشیا کے حصول کے تئیں پابند ہے۔ اے ڈی بی غریبی کو مٹانے کی اپنی کوششوں کو جاری رکھتے ہوئے ایشیا اور بحرالکاہل کو خوشحال دیکھنے پابند ہے۔
.........................
ش ح،ح ا، ع ر
16-06-2021
U-5544
(Visitor Counter : 185
صحت اور خاندانی بہبود کی وزارت
ڈاکٹر منسکھ منڈاویا کا سی آئی آئی ایشیا ہیلتھ 2021 چوٹی کانفرنس کے افتتاحی اجلاس سے خطاب
حکومت وزیر اعظم کے وژن کے مطابق صحت کے شعبے کے بہتر مستقبل کے لیے طبی خدمات کی رسائی، سستی فراہمی، جوابدہی، قبولیت اور بیداری کے لیے عہد بستہ ہے: مرکزی وزیر صحت
"صحت مند معاشرہ ہی قوم کو امیر بناتا ہے"
نئی دہلی، 28 اکتوبر 2021:
مرکزی وزیر صحت و خاندانی بہبود ڈاکٹر منسکھ منڈاویا نے آج سی آئی آئی ایشیا ہیلتھ 2021 چوٹی کانفرنس کے افتتاحی اجلاس سے خطاب کیا۔ اس چوٹی کانفرمس کا موضوع ہے 'بہتر کل کے لیے صحت کی نگہداشت میں تبدیلی لانا'۔
تقریب سے خطاب کرتے ہوئے مرکزی وزیر صحت نے کہا کہ یہ وزیر اعظم جناب نریندر مودی کے اس وژن کا نتیجہ ہے کہ صحت کو بھارت میں ترقی سے جوڑا گیا ہے۔ انھوں نے کہا کہ پہلے صحت کا مطلب صرف علاج تھا، لیکن اب ترقی کو صحت سے جوڑ دیا گیا ہے جس سے ملک میں صحت اور خوش حالی آئےگی۔ انھوں نے اس بات پر زور دیا کہ احتیاطی نگہداشت صحت کے شعبے کا ایک لازمی جزو ہے۔ انھوں نے کہا کہ کھیلو انڈیا، یوگا وغیرہ جیسے اقدامات صحت مند معاشرے کے حصول کے لیے اہم کردار ادا کریں گے۔
مرکزی وزیر نے اس بات پر زور دیا کہ حکومت صحت کی خدمات کے شعبے کے بہتر مستقبل کے لیے صحت نگہداشت، سستی فراہمی، جوابدہی، قبولیت اور بیداری کے لیے عہد بستہ ہے اور ان مقاصد کے حصول کے لیے تندہی سے کام کر رہی ہے۔ انھوں نے بتایا کہ حکومت نے جنریک دواؤں، آیوشمان بھارت ڈیجیٹل مشن  اور پی ایم آیوشمان بھارت ہیلتھ انفراسٹرکچر مشن وغیرہ کے لیے آیوشمان سوستھیہ اور کلیان کیندر، پردھان منتری بھارتیہ جن اوشدھی پریوجنا  جیسی مختلف اسکیموں کا آغاز کیا ہے۔
مرکزی وزیر ڈاکٹر منسکھ منڈاویا نے کہا کہ حکومت اس موضوع پر "ٹوکن سے ٹوٹل صحت تک" توجہ مرکوز کر رہی ہے۔ انھوں نے کہا کہ وزیر اعظم آیوشمان بھارت ہیلتھ انفراسٹرکچر مشن اس سمت میں ایک اور ایسی ہی پہل ہے جس کا آغاز وزیر اعظم جناب نریندر مودی نے 25 اکتوبر 2021 کو کیا ہے۔ اس سے ملک کے صحت کے بنیادی ڈھانچے کو مستحکم کرنے میں مدد ملے گی۔
مرکزی وزیر نے ٹکنالوجی اور صحت کی دیکھ بھال کو ایک دوسرے سے جوڑنے کی ضرورت پر زور دیا اور کہا کہ صحت کے شعبے میں نینو اور روبوٹک ٹکنالوجی جیسی جدید ترین ٹکنالوجی کو اپنانے کی ضرورت ہے۔ انھوں نے کہا کہ آیوشمان بھارت ڈیجیٹل مشن ایک ایسا اقدام ہے جو زندگی کو آسان بنانے کے لیے ڈیجیٹل نظام کا استعمال کرے گا۔
بیداری پیدا کرنے کی اہمیت پر بات کرتے ہوئے مرکزی وزیر صحت نے کوویڈ-19 وبا کے دوران عوامی بیداری پیدا کرنے کے لیے وزیر اعظم کے کام یاب اقدامات پر تفصیلی روشنی ڈالی۔ انھوں نے بتایا کہ کس طرح 'دوائی بھی،احتیاط بھی' اور 'دو گز دوری، ماسک ہے ضروری' جیسی مہمات عام لوگوں تک پہنچیں اور ملک میں کوویڈ-19 انفیکشن کو روکنے میں مدد ملی۔ اسی طرح ٹی بی، ایڈز وغیرہ جیسی مہمات کے کام یاب نفاذ میں آگاہی نے اہم کردار ادا کیا ہے۔
جناب منسکھ منڈاویہ نے یہ بھی بتایا کہ بھارتی صحت کے شعبے میں سرمایہ کاری کے بے پناہ مواقع موجود ہیں۔ نجی شعبے پر زور دیتے ہوئے کہ وہ بھارتی صحت کی دیکھ بھال کے شعبے میں سرمایہ کاری کرے، انھوں نے کہا کہ بھارت بین الاقوامی صحت سیاحت کا مرکز بننے کی صلاحیت رکھتا ہے۔ مرکزی وزیر صحت نے اس بات پر زور دیتے ہوئے اپنی بات پوری کی کہ حکومت 'صحت مند معاشرہ، خوش حال قوم' کے اصول پر توجہ مرکوز رکھے ہوئے ہے اور ملک میں اسے یقینی بنانے کے لیے انتھک محنت کرے گی۔
تقریب میں نیتی آیوگ کے رکن ڈاکٹر ونود کے پال، نیشنل ہیلتھ اتھارٹی کے سی ای او ڈاکٹر آر ایس شرما نے اہم سی آئی آئی عہدیداروں کے ساتھ شرکت کی۔
عملے، عوامی شکایات اور پنشن کی وزارت
جناب پروین کمار سری واستو اور جناب اروند کمار نے آج ویجیلنس کمشنر کے طور پر حلف لیا
نئی دہلی،03اگست، 2022 / جناب پروین کمار سری واستو اور جناب اروند کمار نے آج ویجیلنس کمیشنر کے طور پر حلف لیا ۔ انہیں نئی دلی میں سترکتا بھون میں مرکزی ویجیلنس کمیشن کے دفتر میں مرکزی ویجیلنس کمیشنر جناب سریش این پٹیل نے حلف دلایا۔ انہیں صدر جمہوریہ نے 21 جولائی 2022 کو مرکزی ویجیلنس کمیشنرز کے طور پر مقرر کیا تھا۔
حلف برداری کی تقریب میں ڈی او پی ٹی کے سکریٹری ، سی بی آئی کے ڈائریکٹر ، سی بی آئی کے خصوصی ڈائریکٹر ، ڈی او پی ٹی کے اسٹیبلشمنٹ آفیسر ، سی وی سی کے سکریٹری اور ڈی او پی ٹی کے جوائنٹ سکریٹری نے شرکت کی۔
جناب پروین کمار سری واستو 1988 کے بیچ کے ، آسام – میگھالیہ کاڈر کے آئی اے ایس افسر ہیں ۔ حکومت ہند کے تحت اپنے خدمات کے دوران انہوں نے عالمی تجارتی تنظیم ڈبلیو ٹی او کے تحت ڈائڑیکٹر کے طور پر خدمات میں تجارت سے متعلق بات چیت میں اور کامرس کے محکمے کے ڈپٹی سکریٹری کے طور پر کارکردگی انجام دی۔ انہوں نے آر آئی ٹی ای ایس لمیٹڈ میں چیف ویجیلنس افسر اور جواہر لعل نہرو نیشنل اربن ری نویبل مشن کے مشن ڈائریکٹر کےطور پر بھی خدمات انجام دی ہیں۔
جناب پروین کمار سری واستو نے وزارت داخلہ میں خصوصی سکریٹری اور ایڈیشنل سکریٹری کے طور پر اپنی مدت کار میں انڈین پولیس سروس اور مرکزی مسلح پولیس دستوں کے جنرل ایڈمنسٹریشن اور مرکز کے زیر انتظام علاقوں سے متعلق امور کا چارج سنبھالا ہے۔
جناب اروند کمار آسام اور میگھالیہ کاڈر کے آئی پی ایس افسر ہیں، جنہوں نے 30 جون ، 2019 سے 30 جون 2022 تک انٹلی جنس بیورو کے 27ویں ڈائریکٹر کے طور پر خدمات انجام دیں۔ انہوں نے انٹلی جنس بیورو میں 1991 میں اسسٹنٹ ڈائریکٹر کا عہدہ سنبھالا تھا۔ انہوں نے رسیا کے شہر ماسکو میں بھارت کے سفارتخانے میں پہلے سکریٹری کے طور پر بھی خدمات انجام دیں۔ اپنی مدت کار میں انہوں نے قومی سلامتی کے امور کے سلسلے میں بہت سی ذمہ داریاں نبھائیں۔ جن میں وی آئی پی سکیورٹی ، بائیں بازو کی انتہا پسندی اور جموں و کشمیر شامل ہیں۔
انہیں 2003 میں ان کی غیر معمولی خدمات کے لیے باوقار انڈین پولیس میڈل سے بھی نوازا جا چکا ہے۔ اس کے بعد انہیں 2009 میں امتیازی خدمات کے اعتراف میں پرسیڈینٹ کا پولیس میڈل بھی دیا جاچکا ہے۔
مرکزی ویجیلنس کمیشن کے قانون ، 2003 میں ایک مرکزی ویجیلنس کمیشنر اور دو ویجیلنس کمشنرز کے تقرر کے لیےکہا گیا ہے۔ ویجیلنس کمیشنر کے عہدے کی مدت 4 سال ہوتی ہے یا وہ عہدے پر رہتے ہوئے اس کی عمر 65 سال ہو جائے۔
اس سے پہلے آج صدر جمہوریہ نے راشٹر پتی بھون میں جناب سریش این پٹیل کو مرکزی ویجیلنس کمیشنر کے عہدے کا حلف دلایا۔ جناب سریش این پٹیل کو 29 اپریل 2020 کو ویجلینس کمیشنر مقرر کیا گیا تھا اور وہ 24 جون ، 2021 کو مرکزی ویجیلنس کمیشنر کے طور پر کارکردگی انجام دے رہے تھے۔
شمال مشرقی ریاستوں کی ترقی کی وزارت
این ای آر میں پہاڑی چشمے
نئی دہلی،7 اپریل 2022/
یہ بات درست ہےکہ چشمے شمال مشرقی خطےمیں دیہی او رشہری علاقو ںمیں پانی کا ایک بڑا اور اچھاوسیلہ ہے اور یہ پینے کی اور گھریلو استعمال اور زراعت کے لئے پانی کی ضرورتوں کو پورا کرتے ہیں۔
ضلع مردم شماری ہینڈ بک 2001 کی بنیاد پر 11956 گاؤں کی نشاندہی کی گئی تھی جہاں چشمے موجودہیں۔
نتیی آیوگ نے پہاڑوں کی مربوط ترقی کے لئے بین الاقوامی مرکز  نے اطلاع دی ہے کہ ان میں سے 50 فی صد چشمے یا تو سوکھ گئے ہیں یا سوکھ جانے کے قریب ہیں۔
شمال مشرقی خطےمیں چشموں کے سوکھنے کی بنیادی وجہ بارش کے نظام میں خرابی زمین کے اندر ہونے والی سرگرمی ، ماحولیاتی ابتری ، جنگلات کی کٹائی ، زمین کا بنجر ہونا اور کاشت کاری میں تبدیلی وغیرہ شامل ہیں۔ جن سے زمین میں پانی کا ریچارج بری طرح متاثر ہوا ہے۔
پہاڑی چشموں کو سوکھنے سے شمال مشرقی ریاستوں سمیت متاثرہ علاقوں میں لوگوں کے لئے پانی کی رسائی اور دستیاب میں کمی آئی ہے۔ اس مسئلے کو حل کرنے کے لئے حکومت ہند نے جل جیون مشن  جیسی مختلف اسکیموں کو لانچ کرنے یا منظوری دینے سمیت کئی اقدامات کئے ہیں تاکہ 2024 تک شمال مشرقی ریاستوں سمیت پورے ملک میں تمام دیہی گھروں میں نل کے ذریعہ پانی کی مناسب مقدار  فراہم کیا جاسکے۔ اس کے علاوہ پانی کے وسائل کی تجدید اور بحالی  اسکیم پردھان منتری کرشی سچائی یوجنا کے تحت ، پردھان منتری کرشی سچائی یوجنا کے تحت سرفیس مائینر ایریگریشن  اسکیم کو اور ہر کھیت کو پانی ، گراؤنڈ واٹر ایرگیشن  کے تحت ریاستوں کو چھوٹے اور کمزور کسانوں وغیرہ کو گراؤنڈ واٹر اریگریشن کو یقینی بنانے کے لئے مالی امداد فراہم کی جاتی ہے۔
یہ معلومات آج شمال مشرقی کی خطہ کی ترقی کی وزارت میں وزیر جناب جی کشن ریڈی نے آج راجیہ سبھا میں ایک سوال کا تحریری جواب دیتے ہوئے فراہم کی۔
ش ح۔ و ا ۔ج
Uno-3984
(Visitor Counter : 72
کابینہ
مرکزی کابینہ نے ای ۔ گورننس کے شعبے میں ہندوستان اورازبیکستان کے درمیان باہمی تعاون کے فروغ کی مفاہمتی عرضداشت کو منظوری دے دی
نئی دہلی ،07فروری :وزیراعظم ، جناب نریندرمودی کی صدارت میں ہونے والے مرکزی کابینہ کے اجلاس میں ہندوستان اورازبیکستان کے درمیان ای ۔ گورننس کے شعبے میں باہمی تعاون کے فروغ کی مفاہمتی عرضداشت کی منظوری دے دی گئی ۔
اس معاہدہ سے ای۔ گورننس ، انفارمیشن ٹکنالوجی کی تعلیم اور عمل آوری کے میدان میں فروغ حاصل ہوگا اور مختلف سیکٹروں میں جینرک کنفی گیوریبل ای ۔ گورننس مصنوعات /آلات تیارکئے جاسکیں گے اورڈاٹاسینٹروں کو فروغ دیاجاسکے گا۔
پس منظر
الیکٹرانک اورانفارمیشن ٹکنالوجی کے ابھرتے ہوئے اوراہم انفارمیشن کمیونیکیشن تکنالوجی  کے میدانوں میں باہمی تعاون کو فروغ دیئے کے لئے مجاز کیاگیاہے ۔ یہ وزارت مختلف باہمی اورعلاقائی فریم ورک کے ساتھ مذکورہ میدانوں میں بین الاقوامی تعاون کو فروغ دیتی ہے ۔اس سلسلے میں اس وزارت نے مخصوص شعبوں میں معلومات کے تبادلے کے فروغ کے لئے مختلف ایجنسیوں سے معاہدے کئے ہیں ۔
U-739
(Visitor Counter : 46
قبائیلی امور کی وزارت
قبائلی امور کی وزارت ان عظیم گمنام قبائلی ہیروز کی یاد میں آئیکونک ویک کا انعقاد کر رہی ہے جنھوں نے اپنی جانیں قربان کیں اور قوم کی تعمیر میں اپنا تعاون پیش کیا
قبائلی امور کی وزارت، حکومت ہند نے ’ہندوستان کی آزادی کی جد و جہد کے لیے بھگوان برسا منڈا کی خدمات‘ کے موضوع پر ایک قومی ویبینار  کا انعقاد کیا
حکومت ہند نے 15 نومبر کو بھگوان برسا منڈا کے یوم پیدائش کو ’جن جاتیہ گورو دیوس‘ کے طور پر منانے کا اعلان کیا ہے تاکہ قبائلی آزادی کے جنگجوؤں کی قربانیوں اور شراکت کو خراج تحسین پیش کیا جا سکے اور ثقافتی ورثے کے تحفظ اور بہادری، مہمان نوازی اور ہندوستانی اقدار کو فروغ دیا جا سکے۔
ملک کے مختلف حصوں میں 15 سے 22 نومبر تک ہفتہ بھر کی تقریبات کے دوران بڑی تعداد میں سرگرمیاں منعقد کی جا رہی ہیں تاکہ ان عظیم گمنام قبائلی ہیروز کو یاد کیا جا سکے جنھوں نے اپنی جانوں کا نذرانہ پیش کیا اور قوم کی تعمیر میں اپنا تعاون کیا۔ ایس ٹی اور ایس سی ڈیولپمنٹ ڈپارٹمنٹ، حکومت اوڈیشہ نے آزادی کا امرت مہوتسو کے تحت مجموعی طور پر یادگاری اقدامات کے حصے کے طور پر قبائلی لوگوں کی شاندار تاریخ، ثقافت اور کامیابیوں کو منانے اور ان کی یاد منانے کے لیے 15 نومبر سے 22 نومبر 2021 تک ہفتہ بھر کی تقریبات کا بھی منصوبہ بنایا ہے۔
بھگوان برسا منڈا کی سالگرہ کے ملک گیر جشن  کے ایک حصے کے طور پر، ایس ٹی، ایس سی ترقیاتی محکمہ، حکومت اوڈیشہ کے قبائلی امور کی وزارت کے تعاون سے، حکومت ہند نے 15 نومبر 2021 کو برسا منڈا کی یوم پیدائش پر ’ہندوستان کی آزادی کی جد و جہد کے لیے بھگوان برسا منڈا کی خدمات‘ کے موضوع پر ایک قومی ویبینار  کا انعقاد کیا۔
قومی ویبنار کے افتتاحی اجلاس میں جناب جگناتھ ساراکا، وزیر، ایس ٹی اور ایس سی ڈیولپمنٹ، حکومت اوڈیشہ، محترمہ رنجنا چوپڑا، پرنسپل سکریٹری ایس ٹی اور ایس سی ڈیولپمنٹ، حکومت اوڈیشہ اور ڈاکٹر نولجیت کپور، جوائنٹ سکریٹری، قبائلی امور کی وزارت، حکومت ہند اور پروفیسر وجے ایس سہائے، پروفیسر ، سابق سربراہ شعبہ بشریات، الہ آباد یونیورسٹی نے شرکت کی۔
ڈاکٹر نوالجیت کپور، قبائلی امور کی وزارت کے جوائنٹ سکریٹری، حکومت ہند نے کہا کہ وزیر اعظم جناب نریندر مودی کی زیر صدارت مرکزی کابینہ نے 15 نومبر کو بھگوان برسا منڈا کے یوم پیدائش کو ’جن جاتیہ گورو دیوس‘ کے طور پر منانے کا اعلان کیا ہے تاکہ قبائلی آزادی کے جنگجوؤں کی خدمات کو یاد کیا جا سکے۔ محترمہ رنجنا چوپڑا نے روشنی ڈالی کہ اس قومی ویبینار کا انعقاد عظیم قبائلی مجاہد آزادی کو خراج عقیدت پیش کرنے کے طور پر کیا گیا ہے۔
پروفیسر  اے بی اوٹا، ایڈوائزر کم ڈائرکٹر اور اسپیشل سکریٹری، ایس سی ایس ٹی آر ٹی آئی نے شرکاء کا خیرمقدم کیا اور کہا۔ برسا منڈا ایک نوجوان آزادی پسند اور قبائلی رہنما تھے جن کی سرگرمی کے جذبے کو ہندوستان میں برطانوی راج کے خلاف احتجاج کے ایک مضبوط نشان کے طور پر یاد کیا جاتا ہے۔ انھوں نے مزید کہا کہ ویبینار ان کی عظیم قربانی اور جدوجہد کو اجاگر کرے گا۔
نامور شخصیات اور ماہرین تعلیم جیسے پروفیسر کشور کمار باسا، وائس چانسلر، مہاراجہ سری رام چندر بھانجا دیو یونیورسٹی، باری پاڑا، اڈیشہ، پروفیسر سوماہن بند اوپادھیائے پروفیسر، شعبہ بشریات، ودیا ساگر یونیورسٹی، گنجال اکیر منڈا، کوآرڈینیٹر۔ جھارکھنڈ، ڈاکٹر ستیہ نارائن منڈا، سابق وائس چانسلر، ڈاکٹر شیاما پرساد مکھرجی یونیورسٹی، رانچی نے تکنیکی سیشن میں بطور پینلسٹ حصہ لیا جس کی صدارت پروفیسر وجے سہائے، سابق سربراہ شعبہ بشریات، الہ آباد یونیورسٹی نے کی۔
وزیراعظم کا دفتر
وزیراعظم 28 دسمبر کو دلی میٹرو کی میجنٹا لائن پر بھارت کی پہلی بلا ڈرائیور ٹرین چلائے جانے کا افتتاح کریں گے
وزیراعظم ایئرپورٹ ایکسپریس لائن پر پوری طرح کام کرنے والی نیشنل کامن موبیلیٹی کارڈ سروس کا بھی افتتاح کریں گے
نئی دہلی، 26 دسمبر 2020، وزیراعظم جناب نریندر مودی 28 دسمبر 2020 کو صبح 11 بجے ویڈیو کانفرنسنگ کے ذریعہ دلی میٹرو کی میجنٹا لائن پر بھارت کی پہلی بلا ڈرائیور ٹرین چلائے جانے کا افتتاح کریں گے، ساتھ ہی وہ ایئرپورٹ ایکسپریس لائن پر پوری طرح کام کرنے والی نیشنل کامن موبیلیٹی کارڈ سروس کا بھی افتتاح کریں گے۔
ان اختراعات سے سفر کرنے میں آرام اور آنے ج انے کی اضافی خدمات کے ایک نئے دور کی شروعات ہوگی۔بلا ڈرائیور ٹرین پوری طرح خود کار ہوگی، جو کہ انسانی غلطی کے امکانات کو ختم کرے گی۔میجنٹا لائن پر بلا ڈرائیور خدمات کے آغاز کے بعد توقع ہے کہ دلی میٹرو کی پنک لائن پر 2021 کے وسط تک بلا ڈرائیور ٹرین چلائی جائے گی۔
نیشنل کامن موبیلیٹی کارڈ، جو کہ ایئر پورٹ ایکسپریس لائن پر پوری طرح کام کرے گا ، سے ملک کے کسی بھی حصے سے جاری کردہ روپے ڈیبٹ کارڈ رکھنے والا کوئی بھی شخص اس کارڈ کو استعمال کرکے ایئر پورٹ ایکسپریس لائن پر سفر کرسکے گا۔ یہ سہولت 2022 تک پورے دلی میٹرو نیٹ ورک پر دستیاب ہوگی۔
۔۔۔۔۔۔۔۔۔۔۔
م ن۔ا گ۔ن ا۔
U-8439
(
وزارت دفاع
متحدہ عرب امارات کی بحریہ کے ایس ایم ای وفد کا بھارتی بحریہ کی تنصیبات کے 27 اگست سے یکم ستمبر کے دوران کامیاب دورے کا انعقاد
کرنل ڈاکٹر علی سیف علی مہرازی کی سربراہی میں متحدہ عرب امارات کی بحریہ کے سبجیکٹ میٹر ایکسپرٹ  کے تین رکنی وفد نے یکم ستمبر کو خصوصی میٹرولوجی، اوشیانوگرافی، ٹریننگ اور ویدر ماڈلنگ سہولیات کے چار روزہ دورے میں بھارتی بحریہ کے ساتھ پیشہ ورانہ گفت و شنید کا کامیابی سے انعقاد اختتام پذیر ہوا۔
یکم ستمبر کو نئی دہلی میں وزارت بحریہ کے انٹیگریٹڈ ہیڈکوارٹرز  میں ہونے والی دوطرفہ ملاقات ایک اہم بات تھی، جس کے دوران دونوں بحری افواج نے نتائج پر اطمینان کا اظہار کیا اور موسمیات اور اوشیانوگرافی کے شعبوں میں تعاون کو مستحکم کرنے پر اتفاق کیا۔ فریقین نے مشترکہ تحقیقی منصوبوں، معلومات کے تبادلے اور استعداد کار بڑھانے کے اقدامات کے ذریعے حاصل ہونے والے باہمی فوائد کا اعتراف کیا۔
وفد کے سربراہ کرنل ڈاکٹر علی سیف علی مہرازی نے آئی این کی جانب سے پرتپاک استقبال اور شاندار مہمان نوازی پر اظہار تشکر کیا جس نے دونوں بحری افواج کے باہمی مفادات کو مدنظر رکھتے ہوئے نتیجہ خیز گفت و شنید کی سہولت فراہم کی۔ متحدہ عرب امارات کی بحریہ اپنے ہم منصبوں کے ساتھ گفت و شنید اور آئی این کے ذریعہ تیار کردہ جدید ترین ٹکنالوجیوں، طریقوں اور تحقیقی پروگراموں کے مشاہدے سے حاصل ہونے والی بصیرت کو انتہائی قدر کی نگاہ سے دیکھتی ہے۔ وفد اس نئے علم کو بروئے کار لانے اور مشترکہ تحقیق اور تعاون کے امکانات تلاش کرنے کا خواہاں ہے۔
کرنل ڈاکٹر علی سیف علی مہرازی نے آئی ایچ کیو ایم او ڈی  نئی دہلی کے دورے کے دوران اے سی این ایس  کے ریئر ایڈمرل نربھئے باپنا سے بھی ملاقات کی۔ اس موقع پر موسمیاتی پیٹرن، سمندری حالات اور آب و ہوا کی تبدیلی جیسے چیلنجز سے نمٹنے کے لیے بین الاقوامی تعاون کی اہمیت پر زور دیا گیا اور ساتھ ہی دیگر متعلقہ شعبوں پر بھی تبادلہ خیال کیا گیا جو بحری آپریشنز پر اثر انداز ہوتے ہیں۔
یہ دورہ سب کے لیے ایک روشن اور زیادہ پائیدار مستقبل کی تعمیر کے لیے دونوں ممالک کی عہد بستگی اور لگن کا ثبوت ہے۔